In disse sport mut deelnemmers, de veeldrieders, zo rap meugelik nen ofgebakenden weg oflegn. t Grötste deel van disse weg is nit verhard. De rieders mut dan duur bos, sleute en zaandweagn. Bie stukn woer't nit teegn te treadn vaalt (spikke hellings of drekkerige stukn) mut n veeldrieder van de fietse en loopnd verdan met de fietse op n skoolder. t Wedstriedverbaand vaalt vake op n weenterdag, en bie de betaalde rieders doert ne wedstried n uur. At t vuur de wearldbeker is, keump dr ne roonde bie op.

De Kleefse tunen: den graaf Johan Maurits van Nassau-Siegen (1604-1679) leet in Kleef tunen anleggen. Nen bronne van ingaeving veur Frederik Willem van Brandenburg en den Fraansen könning Lodewiek XIV. Den Berliensen Zoo wodden an-elegd noar veurbeeld van den dierentuun in Kleef.

Vanôf t ìnde van de bronstied begonnen zok Invaeoonse vôlker ien t gebied tou vestegen. Dit wazzen Germoanse stammen dij ook wel Noordzeegermoanen nuimd worden. De Reumse kroniekschrievers, zo as Tacitus, meldden dat t gebied bevôlk wör deur verschaaidene Germoanse stammen woaronder de Saksen, Fraizen, Sjouken, Angrevoaren, Tubanten en Felers.

Aan devotie veur Onze Laive Vraauw van de Besloten Toen is een bruierschap (m/v) verbonden dij t gebed veur welzien van Kìrk en bisdom tot doul het. Drijmoal ient joar tuugt men mit n kruus en voandels van parochiekìrk ien Wij-Hörn noar Waarfhoester kluuskìrk om Kompleten te zingen.

Weerwoord was een literair en cultureel tiedschrift - of regionaole schriftenriege - veur Noordoost-Nederlaand en de anslutende Duutse grèensstreek, esteld in de Nedersaksische streektaal van dizze gebieden. 't Weur in 't naojaor van 1965 op-ezet deur Hendrik Entjes uut Oaveriessel en Simon van Wattum uut Grunning. Mit de Bentheimer taalkundige Arnold Rakers was erisselveerd oaver 't opzetten van 't blad, mar Rakers kwaamp uut de tied nog veur 't uutkomen van 't eerste nommer. Vanof 't tweide nommer zat Stephan Selhorst uut Raesfeld, Westfaolen in de redactie.

Ien 1714 verkloarden de Törken kraig aan Venies. Hierbie gong t veuraal om de gebieden ien t noudoagse Graikenlaand. Dit verlozen zai den ook. Ien de joaren '90 van de 18. aiw kreeg Venies te môken mit nog meer fronten, noamelk mit dij mit Oosterriek en dij van Napoleontisch Fraankriek. Ien 1796 gaven zai zok over t dail van Oosterriek. Loater wör t dail van t Fraanse kaaizerriek. Noa Napoleon wör t dail van Venies dat ien t noudoagse Itoalje ligt, behaalve Istrie, Triest en Gorizia dij Oosterrieks wazzen, soamenvougd tot t Keunenkriek Lombardaai-Venies, dat loater weer deur de Habsbörgers ienlieven worden is. Sunt t Kongres van Wienen is Venies dail van Itoalje tot dag van vandoag tou.

Hoolt. De hennepplaante hef ongevear 60% an hooltige delen. Disse köant denen as stro vuur knaagdeers en pearde. Et braandt best en der blif weanig aske van oawer, zodet et ne beste vervanger vuur braandhoolt is. Doarnöast wörd et hennephoolt gebroekt vuur bouwen met hennep en kalk. Dit steet bekeand as lime-hemp beton of ""hempcrete"" in et Engels en as ""Betón de chanvre"" in et Fraansk.